EkBass/fiwiki-20250220-pages-articles huggingface dataset:
Leskon piirikunta

Leskon piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 26 441\. Piirikunta on jaettu viiteen maalaiskuntaan, jotka ovat Baligród, Cisna, Lesko, Olszanica sekä Solina ja niissä on kylien lisäksi yksi kaupunki; hallintokeskus Lesko. Leskon piirikunta muodostettiin 1. tammikuuta 2002, mihin asti siihen nykyisin kuuluvat kunnat olivat osa Bieszczadyn piirikuntaa. Leskon piirikunnan pinta- alasta arviolta 68,7 prosenttia oli metsän peitossa vuonna 2018. Leskon piirikunnan työttömyysaste oli vuoden 2018 lopussa 15,8 prosenttia. Luku on huomattavasti koko Puolan työttömyysastetta korkeampi. Vuoden 2019 lopussa Leskon piirikunnassa arvioitiin olevan 26 441 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 26 924 ja sen ennakoidaan vuoteen 2050 mennessä pienenevän 22 037 asukkaaseen. Alle 18-vuotiaiden arvioitiin vuoden 2019 lopussa muodostaneen 16,6 prosenttia piirikunnan väestöstä, työikäisten 62 prosenttia ja eläkeikäisten 21,4 prosenttia väestön keski-iän ollessa 43,6 vuotta. Elävänä syntyneiden määrä oli vuonna 2019 yhteensä 231 lasta. == Lähteet == Luokka:Ala-Karpatian piirikunnat
Rekisteri (kieli)

Rekisteri on kielimuoto, jonka käyttö kytkeytyy tiettyihin tilanteisiin. Rekisterit voivat poiketa toisistaan muun muassa sanaston, kieliopin ja syntaksin suhteen. Rekisteriltään vaihtelevia kirjoitettuja ja puhuttuja tekstilajeja ovat muun muassa sanomalehtitekstit, uskonnolliset tekstit, viralliset dokumentit, kirjallisuuden lajit, kasvokkain keskustelut, puhelinkeskustelut, väittelyt, radiolähetykset ja puheet. Puhetilanteen muodollisuus tuo kielenkäyttöön täydempiä ääntämyksiä ja muotoja, ja samalla reduktiot, assimilaatiot ja arkikielisyydet karsiutuvat. Puhuja suunnittelee sanottavansa huolellisemmin, jolloin puhetilanteen syntaktiset rakenteet ovat lähellä yleiskielisiä normeja. ==Lähteet== Luokka:Kieli
Jouluristi

Jouluristi on erityisesti pohjalaiseen jouluperinteeseen kuuluva risti. Jouluristien perinne on peräisin pakanalliselta ajalta, jolloin ristejä pystyttämällä haluttiin pelottaa pois pahoja henkiä. Parhaiten tunnettu jouluristi on Lapväärtin risti. Jouluristejä on olemassa myös pienempiä kokoja. Jouluristejä voi asettaa esimerkiksi parvekkeelle tai ikkunalle. == Jouluristit paikalliskulttuurissa == Pohjalaisilla kylillä on omat jouluristinsä. Ristiin laitettavien lamppujen väri vaihtelee kylästä toiseen. Perimätiedon mukaan jouluristi sytytetään vasta jouluaattona ja palaa Nuutinpäivään asti. Risti otetaan alas vasta laskiaistiistaina. Jouluristit ovat toimineet myös ennustamisen välineenä. Legendan mukaan kuusenhavutupsun putoaminen merkitsi sitä, että talon väestä joku kuolee tulevana vuonna. Mikäli talossa oli surua, ristiä ei pystytetty lainkaan. == Lähteet == Luokka:Kristillinen joulu Suomessa Luokka:Joulukoristeet Luokka:Suomenruotsalainen kulttuuri Luokka:Pohjanmaan kulttuuri
Ekoterrorismi

Ekoterrorismi on väkivaltaa tai voimankäyttöä, jonka tavoitteena on herättää väestössä pelkoa ja saada sitä kautta muutoksia hallituksen ympäristöpolitiikkaan. ==Toiminta== Ekoterroristit kohdistavat kampanjansa usein valtion toimintaa vastaan, mutta joskus myös yksityisiä yrityksiä vastaan. Ekoterroristeiksi kutsutut ryhmät eivät kutsu itseään ekoterroristeiksi vaan aktivisteiksi, ja he kiistävät olevansa terroristeja. He harjoittavatkin muiden aktivistien tavoin myös rauhanomaisia mielenosoituksia, protesteja, kansalaistottelemattomuutta ja lobbausta, sekä levittävät tietoa valtion ja yritysmaailman toimien haitallisesta vaikutuksesta ympäristöön. Sen lisäksi he kuitenkin harjoittavat myös ihmisiin ja omaisuuteen kohdistuvaa vahingontekoa, toisin kuin rauhanomaiset aktivistit. Ekoterroristit pyrkivät saamaan aikaan tilanteen, jossa vastustetun ympäristöpolitiikan toteuttamisen hinta nousee sen hyötyjä korkeammaksi. Väkivallan ja omaisuuden hävittämisen he perustelevat sillä, että se on pieni hinta suuremman ekokatastrofin välttämisestä. Ekoterroristit ovat harjoittaneet esimerkiksi tuhopolttoja, kalastussiimojen katkomista ja koneiden sabotointia. Metsien hakkuuta vastustavat ekoterroristit saattavat iskeä metallipiikkejä puihin, jotta niiden kaataminen vahingoittaisi moottorisahoja tai metsureita. Ekoterrorismin aiheuttamat kuolonuhrit ovat useimmiten syntyneet sabotaasien tai tuhopolttojen seurauksena. Ekoterroristit ovat ideologialtaan usein syväekologeja, jotka pitävät kaikkea elämää yhtä arvokkaana eivätkä usko eläinlajien arvojärjestykseen. Ekoterrorismi on eri asia kuin ympäristöterrorismi. Ekoterroristit pyrkivät suojelemaan ympäristöä eivätkä vahingoittamaan sitä. Ympäristöterroristit sen sijaan hyökkäävät ympäristöä vastaan ottamalla kohteekseen valtion luonnonvarat, kuten vesivarat tai metsät. ==Historia== Ekoterrorismi nousi 1970-luvulla ympäristöliikkeestä ja muista yhteiskunnallisista liikkeistä. Ekoterroristien järjestöt ovat usein löyhästi järjestäytyneitä, eikä niillä ole paljonkaan sisäistä viestintää. Yhdysvalloissa ekoterroristeiksi on kutsuttu muun muassa Eläinten vapautusrintamaa, Maan vapautusrintamaa, PETA-eläinsuojelujärjestöä sekä valaanpyyntiä vastustavaa Sea Shepherd Conservation Societya. Suomeen ekoterroristista aktivismia saapui 1990-luvulla ja maassa on tapahtunut joitakin yksittäisiä Eläinten vapautusrintaman nimissä tehtyjä iskuja. Suojelupoliisin mukaan iskuja tapahtuu harvoin eikä Suomessa voida puhua ekoterrorismin aallosta. == Lähteet == Luokka:Terrorismi Luokka:Ympäristönsuojelu Luokka:Ympäristöaktivistit
Türkiye Radyo ve Televizyon Kurumu

Türkiye Radyo ve Televizyon Kurumu (TRT) on turkkilainen mediayhtiö, jonka kotipaikka sijaitsee Istanbulissa. TRT on perustettu 1. toukokuuta 1964. == Historia == TRT oli aluksi valtion omistama yleisradioyhtiö, joka sai autonomisen aseman. Sen perustamisesta säädettiin vuoden 1961 perustuslaissa. TRT aloitti televisiolähetykset vuonna 1971. Värilähetykset aloitettiin vuonna 1984, ja toinen kanava aloitti toimintansa vuonna 1986. Turkin ulkopuolella toimivat satelliittikanavat rikkoivat valtion televisiomonopolin 1990-luvulla. Niiden asema laillistettiin vuonna 1994. == Kanavat == === Televisiokanavat === * TRT 1 * TRT 2 * TRT 3 * TRT Arabi * TRT Avaz * TRT Belgesel * TRT Çocuk * TRT Haber * TRT Kurdî * TRT Müzik * TRT Spor * TRT Spor Yıldız * TRT Türk * TRT World * TRT 4K * TRT EBA TV İlkokul * TRT EBA TV Ortaokul * TRT EBA TV Lise === Radioasemat === * Radyo 1 * TRT FM * Radyo 3 * TRT Kurdi Radyo * TRT Radyo Haber * TRT Nağme * TRT Türkü * Voice of Turkey == Logot == Tiedosto:TRT logo (1980).svg|1986–1990 Tiedosto:TRT logo (1990-2001).svg|1990–2001 Tiedosto:Turkish Radio and Television logo.svg|2001–2012 Tiedosto:Logo of TRT (2012-2018).png|2012–2018 Tiedosto:TRT logo (2018-).svg|2018– == Lähteet == == Aiheesta muualla == *Virallinen sivusto *
Kanal D

Kanal D on turkkilainen televisiokanava, joka on perustettu vuonna 1993. Kanal D on Demirören Holdingin omistuksessa. == Aiheesta muualla == * Virallinen sivusto Luokka:Turkkilaiset televisiokanavat Luokka:Vuonna 1993 perustetut televisiokanavat
Star TV

Star TV on turkkilainen televisiokanava, joka on perustettu vuonna 1989. Star TV on Doğuş Media Groupin omistuksessa. == Aiheesta muualla == * Virallinen sivusto Luokka:Turkkilaiset televisiokanavat Luokka:Vuonna 1989 perustetut televisiokanavat
Show TV

Show TV on turkkilainen televisiokanava, joka on perustettu vuonna 1992. Show TV on Ciner Media Groupin omistuksessa. == Aiheesta muualla == * Virallinen sivusto Luokka:Turkkilaiset televisiokanavat Luokka:Vuonna 1992 perustetut televisiokanavat
NOW (turkkilainen televisiokanava)

NOW on turkkilainen televisiokanava, joka on perustettu vuonna 2007. NOW on Fox Networks Groupin omistuksessa. == Aiheesta muualla == * Virallinen sivusto Luokka:Turkkilaiset televisiokanavat Luokka:Vuonna 2007 perustetut televisiokanavat Luokka:The Walt Disney Companyn osastot
Teemu Rouhiainen

Teemu Rouhiainen (s. 26. kesäkuuta 1994 Juva) on suomalainen pesäpalloilija, joka edustaa Ykköspesis-joukkue Haminan Palloilijoita. Rouhiainen on pelannut urallaan Miesten Superpesistä myös Jyväskylän kirissä, Kankaanpään mailassa sekä Hyvinkään Tahkossa. Rouhiaisen kärkilyöntiprosentti 74,5% oli kaudella 2024 miesten Superpesiksen viidenneksi paras. == Ura == Rouhiainen on Juvan Nuorisopesiksen kasvatti.<ref name="drive/> Hän teki Superpesis-debyyttinsä 26. heinäkuuta 2015 vieraissa Kiteen Palloa vastaan. == Saavutukset == * Itä- Länsi-ottelu: 2019 * Ykköspesiksen etenijäkuningas: 2023 * Ykköspesiksen kuukauden pelaaja: heinäkuu 2023Kuukauden pelaajat == Lähteet == Luokka:Vuonna 1994 syntyneet Luokka:Kankaanpään Mailan pelaajat Luokka:Suomalaiset pesäpalloilijat Luokka:Elävät henkilöt
Pankko

Pankko voi viitata johonkin seuraavista: * pankko, vanha ruotsalainen raha * puutavarapankko, puutavaran kuljetuksessa käytettävä lavarakenne * pankko, pankkouunin päällys tai tasanne * Ville Pankko (1883–1988), suomalainen varatuomari
Kloorisulfonyyli-isosyanaatti

Kloorisulfonyyli-isosyanaatti (CSClNO3) on epäorgaaninen molekyyliyhdiste. Yhdistettä käytetään reagenssina orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa kloorisulfonyyli- isosyanaatti on väritöntä nestettä, jolla on epämiellyttävä haju. Yhdiste reagoi erittäin kiivaasti veden kanssa hydrolysoituen vetykloridiksi, sulfamiinihapoksi ja hiilidioksidiksi. Yhdiste liukenee muun muassa hiilivetyihin, kloorattuihin hiilivetyihin, dietyylieetteriin ja asetonitriiliin. Kloorisulfonyyli-isosyanaatti on hyvin reaktiivinen molekyyli. Siinä on kaksi elektrofiilistä kohtaa ja isosyanaattiryhmä voi reagoida sykloadditiolla. Kloorisulfonyyli-isosyanaattia voidaan valmistaa syanogeenikloridin ja rikkitrioksidin tai natriumsyanaatin ja sulfuryylikloridin välisellä reaktiolla.Ernst Gail, Stephen Gos, Rupprecht Kulzer, Jürgen Lorösch, Andreas Rubo, Manfred Sauer, Raf Kellens, Jay Reddy, Norbert Steier & Wolfgang Hasenpusch: Cyano Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2011.Peter M. Schalke: Cyanates, Inorganic Salts, Ullmann's Encyclopedia of Industrial Chemistry, John Wiley & Sons, New York, 2006. Viitattu 19.5.2014 Yhdistettä käytetään reagenssina orgaanisen kemian synteeseissä muun muassa valmistettaessa beetalaktaamirenkaan sisältäviä yhdisteitä.Klaus R. Lindner, Daniel P. Bonner & William H. Koster: Monobactams, Kirk-Othmer Encyclopedia of Chemical Technology, John Wiley & Sons, New York, 2000. ==Lähteet== Luokka:Epäorgaaniset yhdisteet
Lohjan paloasema

pienoiskuva|Lohjan paloasema { "type": "FeatureCollection", "features": [ { "type": "Feature", "properties": { "marker-color": "FF6347", "marker-size": "medium", "marker-symbol": "fire-station" }, "geometry": { "type": "Point", "coordinates": [ 24.023628, 60.223315 ] } } ] } Lohjan paloasema (asema 60) on Länsi-Uudenmaan pelastuslaitoksen alaisuudessa toimiva paloasema Lohjalla. Paloasema vihittiin käyttöön 23.8.2006. Lohjan paloasema toimii ympäri vuorokauden vahintään kuuden palomiehen vahvuudella. Tällä vahvuudella miehitetään johtoyksikkö, pelastusyksikkö ja puomitikasyksikkö. Paloaseman erityiskalustoon kuuluu vaarallisten aineiden torjuntakontti, öljyntorjuntakontti, mönkijä ja kaksi venettä, joista yksi on Lohjanjärvellä Auralahdessa laiturissa ja toinen on asemalla peräkärryllä. Tämän vuoksi Lohjan paloasemalla pitää olla myös yksi vesisukeltaja valmiudessa. Lisäksi paloasemalla työskentelee ensihoitajia, kaksi palopäällikköä, kaksi palotarkastajaa ja toimistovirkailija. == Länsi-Uudenmaan hätäkeskus == Sisäasiainministeriö teki päätöksen, että Länsi-Uudenmaan hätäkeskus sijoittuu Lohjalle. Lohjan kaupunginhallitus päätti huhtikuussa 2003, että kaupunki on valmis toteuttamaan Länsi-Uudenmaan hätäkeskuksen. Hätäkeskuksen saaminen Lohjalle puolsi uuden paloaseman toteuttamisen samaan yhteyteen. Kyseinen hätäkeskus on kuitenkin sittemmin yhdistetty Keravan hätäkeskukseen, joka nykyään käsittelee koko Uudenmaan hätäilmoitukset. Keravan hätäkeskus aloitti toimintansa 18.3.2014. == Aseman yksiköt == Yksikkötunnus Tyyppi R LU 36 Päivystävä palomestari R LU 601 Pelastusyksikkö R LU 6012 Vara-pelastusyksikkö R LU 606 Puomitikasyksikkö R LU 607 Miehistönkuljetusauto R LU 608 Vene (Lohjanjärvi) R LU 6082 Vene (peräkärryllä) R LU 6094 Koukkulavayksikkö R LU 6098 Mönkijä E LU 41 Ensihoidon kenttäjohtaja E LU 4211 Hoitotason ambulanssi E LU 4212 Hoitotason ambulanssi E LU 4251 Hoitotason ambulanssi E LU 4314 Perustason ambulanssi E LU 4315 Perustason vara-ambulanssi LU 4251 päivystää arkisin klo. 8-20 Ventelän VPK:n tiloissa Lohjan asemalla, josta se palaa Lohjan paloasemalle yöiksi. == Lähteet == Luokka:Suomen paloasemat Luokka:Länsi-Uudenmaan pelastuslaitos Luokka:Lohjan rakennukset ja rakennelmat
Punameriahven

Punameriahven (Epinephelus morio) on meriahventen (Serranidae) heimoon ja meriahventen (Epinephelinae) alaheimoon kuuluva merivesissä elävä kalalaji. == Koko ja ulkonäkö == Punameriahven saavuttaa täysikasvuisena vähintään 90 senttimetrin pituuden. Pää ja ruumis ovat yleensä väritykseltään tumman punaruskea. Vatsa on vaaleampi. Kyljillä on toisinaan valkeita täpliä tai suuria valkeita laikkuja. Pään alueella on joitakin tummia pilkkuja. Evät ovat melko tummia. Selkäevän takaosan, peräevän ja pyrstöevän takareuna on valkoinen. Suupielet ovat oranssiset. Pyrstöevän takareuna on suorahko tai kovera, vaikkakin nuorilla, alle 15-senttisillä yksilöillä se on vielä kupera. Punameriahvenella on kylkiviivallaan 60–68 suomua. Selkäevässään lajilla on yksitoista piikkiruotoa ja 16–17 pehmeää ruotoa, peräevässään kolme piikkiruotoa ja 8–10 pehmeää ruotoa ja rintaevässään 16–18 pehmeää ruotoa. == Levinneisyys ja elinympäristö == Punameriahventa tavataan Atlantin valtamerellä alueella Pohjois-Carolinasta Brasilian eteläosiin (Meksikonlahden, Karibianmeren ja Bermudan alueet mukaan luettuna). Nuorena, 3–20-senttisenä se elää matalassa vedessä meriruohopohjilla ja rannikkojen riutoilla. Hieman suurempina, 20–40-senttisinä niitä tavataan kivisillä riutoilla 5–25 metrin syvyisissä vesissä. Tullessaan sukukypsiksi se siirtyy syvempiin, 50–300 metrin syvyisiin vesiin. Lajin ravintoa ovat erilaiset kalat ja äyriäiset. Punameriahven on hermafrodiitti; kukin yksilö syntyy naaraana ja sukupuoli vaihtuu koiraaksi yleensä 7. ja 14. ikävuoden välillä. Vaihdos voi ilmeisesti tapahtua jo kolmivuotiaana, mutta 2–6-vuotiaista yksilöistä suurin osa on silti naaraita. Täysikasvuisuuden laji saavuttaa keskimäärin 13-vuotiaana. Punameriahven voi saavuttaa sukukypsyyden 2–6-vuotiaana ja 40–60 senttimetrin mittaisina. Lisääntymiskausi kestää Yhdysvaltain rannikolla alueesta riippuen tammikuusta kesäkuuhun. Naaras voi kerralla tuottaa 24 300–5 735 700 mätimunaa. Punameriahventa pyydetään suuria määriä koko sen levinneisyyden alueella. Liikakalastus on lajin suurimpia uhkia ja sen kantojen arvioidaan vähentyneen maailmanlaajuisesti ainakin yli 30 prosentilla viimeisten noin 50 vuoden aikana. == Lähteet == * Taksonomian lähde alaheimon sukuun asti: * Taksonomian lähde suvusta alaspäin: === Viitteet === Luokka:Meriahvenet (alaheimo)
Stromboli-tyypin purkaus

Stromboli-tyypin purkaus tulivuorenpurkaustyyppi, joka on saanut nimen italialaisesta Strombolin tulivuoresta. Stromboli-purkauksia syntyy, kun tulivuoren sisällä oleva kaasu muodostuu kupliksi, jotka ovat tarpeeksi isoja läväistäkseen magmakerroksen. Kerroksen yläosassa kuplat puhkeavat pienemmän ilmanpaineen takia ja heittävät magmaa ilmaan. Purkaukselle on tyypillistä tietynlainen rytmikkyys, sillä magmaa syöksyy ilmaan aina, kun yksi kaasukupla pääsee magmakerroksen yläosaan. Stromboli-purkauksissa kraatterista purkautuu erityisesti isoja ja keskikokoisia pyroklasteja, jotka kerääntyvät purkausaukon ympärille ja muodostavat vulkaanisesta kuonasta kerrostumia. Stromboli-purkauksissa syntyy vain vähän tai jopa ei ollenkaan laavaa. Ei ole kuitenkaan harvinaista, että varsinainen Stromboli-purkaus hiipuu ja purkausaukosta alkaa valua basalttista laavaa. ʻAʻā-laava on yleisempää kuin pāhoehoe-laava. Stromboli-purkauksissa itse tulivuori ei tuhoudu, joten purkaus saattaa jatkua vuosia. Stromboli on purkautunut näin jo muutaman tuhannen vuoden ajan. Toinen tunnettu esimerkki Stromboli-vuoresta on Mount Erebus Etelämantereella. == Lähteet == == Aiheesta muualla == Luokka:Tulivuorenpurkaukset
Leżajskin piirikunta

Leżajskin piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 69 370\. Piirikunnan ainoa kaupunkikunta on hallintokeskus Leżajsk. Neljä maalaiskuntaa ovat Grodzisko Dolne, Kuryłówka, Leżajsk sekä Nowa Sarzyna ja niissä on kylien lisäksi yksi kaupunki; Nowa Sarzyna. Leżajskin piirikunnan pinta-alasta arviolta 31,8 prosenttia oli metsän peitossa vuonna 2018. Leżajskin piirikunnan työttömyysaste oli vuoden 2018 lopussa 12,5 prosenttia. Luku on huomattavasti koko Puolan työttömyysastetta korkeampi. Vuoden 2019 lopussa Leżajskin piirikunnassa arvioitiin olevan 69 370 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 70 152 ja sen ennakoidaan vuoteen 2050 mennessä pienenevän 59 345 asukkaaseen. Alle 18-vuotiaiden arvioitiin vuoden 2019 lopussa muodostaneen 18 prosenttia piirikunnan väestöstä, työikäisten 62,1 prosenttia ja eläkeikäisten 19,9 prosenttia väestön keski-iän ollessa 41 vuotta. Elävänä syntyneiden määrä oli vuonna 2019 yhteensä 647 lasta. == Lähteet == Luokka:Ala-Karpatian piirikunnat
Megalocaria

Megalocaria on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu kolme lajia.Global Biodiversity Information Facility (GBIF): Megalocaria Suvun edustajia elää Aasiassa ja Afrikassa. Suomessa suvun edustajia ei ole tavattu. == Sukuun kuuluvia lajeja == * Megalocaria dilatata * Megalocaria fijiensis * Megalocaria tricolor == Lähteet == == Aiheesta muualla == * iNaturalist: Suku Megalocaria * ITIS: Megalocaria * UniProt: Taxonomy – Megalocaria * University of Michigan, Animal Diversity Web (ADW): Megalocaria * National Center for Biotechnology Information (NCBI): Megalocaria, taxonomy Luokka:Leppäkertut
The Edge (Modern Dance In The Twilight Zone)

__NOTOC__ The Edge (Modern Dance In The Twilight Zone) on Moonlight -yhtyeen studioalbumi vuodelta 1978. == Kappaleet == Kaikki kappaleet Moonlight. === A-puoli === # # # === B-puoli === # * # # # # == Kokoonpano == * Anders Winter – kitara, laulu * Kim Trapp – kosketinsoittimet * Paul Kanerva – basso * Björn Wasenius – rummut, laulu == Lähteet == * Edge (Modern Dance In The Twilight Zone) discogs.com -sivustolla Luokka:Vuoden 1978 esikoisalbumit Luokka:Suomalaiset progressiiviset rockalbumit
Havaiji-tyypin purkaus

Havaiji-tyypin purkaus on tulivuorenpurkaustyyppi, joka on saanut nimensä Havaijisaaren tulivuorten mukaan. Havaiji-purkaukset ovat kaikista tulivuorenpurkauksista rauhallisimpia. Niistä purkautuu hyvin nestemäistä basalttia, joka muodostaa laavavirtoja. Pyroklastista materiaalia puolestaan purkautuu vähemmän kuin muissa purkaustyypeissä. Purkauksia tapahtuu yleisesti myös keskushuippua ympäröivistä purkausraoista. Purkauksessa syntyvä laavasuihku voi nousta satojen metrien korkeuteen, ja niitä syöksee tulivuoresta magmassa laajenevat kaasut. Laavasuihkut voivat kestää tunteja tai jopa päiviä, ja purkausraoista voi purkautua magma voi synnyttää niin sanotun tuliverhon. Jos laava on tarpeeksi nestemäistä, se muodostaa laavavirran, joka voi olla jopa useita kilometrejä pitkiä. Havaiji-purkaukset ovat saaneet nimensä Havaijisaarten suurimmalla saarella Havaijilla olevien tulivuorten mukaan. Saaren tulivuoria ovat muun muassa Kīlauea ja Mauna Loa. Muualla olevia Havaiji-tyypin tulivuoria ovat Piton de la Fournaise Réunionilla sekä Italian Etna ja Vesuvius. == Lähteet == Luokka:Tulivuorenpurkaukset
Minäkuva (albumi)

Minäkuva on suomalaislaulaja Sini Yaseminin 16. lokakuuta 2020 julkaistu toinen studioalbumi. Albumin on tuottanut pääosin Joonas Laaksoharju, mutta sitä ovat olleet tuottamassa myös Jaron & Istala, Topi Kilpinen ja Atso Soivio. Albumin ensimmäinen single, ”Mayday”, julkaistiin tammikuussa 2020. Vielä ennen albumin julkaisua julkaistiin neljä muuta singleä. == Kappaleet == == Lähteet == Luokka:Vuoden 2020 albumit Luokka:Suomalaiset popalbumit
Sairilan kartano

Sairilan kartano on kartano Mikkelin Sairilassa noin seitsemän kilometriä kaupungin keskustasta kaakkoon. Sen rakennuksissa toimii nykyään valtion ylläpitämä Sairilan koulukoti.Sairilan koulukoti – Kulttuuriympäristö- ja rakennushistoriaselvitys, s. 4–5, 7–8, 10, 22–37 Arkkitehtitoimisto ark-byroo 2015 (Senaatti-kiinteistöt). Viitattu 17.10.2020. ==Historia== Sairila on entinen kuninkaankartano, jonka perusti Ruotsin kuningas Kustaa Vaasa vuonna 1556 Visulahden hallintopitäjän voudin virkataloksi. Kartanon alueella on säilynyt 1500-luvulla rakennettu holvattu perunakellari. Sairila oli Visulahden ja sittemmin Suur-Savon voutikunnan hallintokeskuksena ja käräjien pitopaikkana vuoteen 1630.Sairilan koulukoti Senaatti-kiinteistöt. Viitattu 17.10.2020. Voutihallinnon lakkauttamisen jälkeen Sairila oli parikymmentä vuotta kruunun omistama latokartano. Vuonna 1650 kartano läänitettiin rälssisäterinä ratsumestari Gerhard von Löwelle, mutta se palautui suuren reduktion yhteydessä vuonna 1681 kruunun omaisuudeksi ja muutettiin säteriratsutilaksi. Vuonna 1763 kihlakunnantuomari Karl Wilhelm Mallén osti sen yksityiseksi perintötilaksi, ja se pysyi Mallénin suvulla vuoteen 1868, minkä jälkeen omistaja vaihtui useasti. Vielä 1800-luvun lopulla kartanon maat käsittivät 1899 hehtaaria. Nykyinen puinen päärakennus on valmistunut noin vuonna 1905. Kartanon maat jaettiin vuonna 1929, jolloin jäljelle jäi 212 hehtaaria. Vuonna 1932 kartano myytiin pakkohuutokaupassa Suomen Maatalous- Osake-Pankin omistamalle Mikkelin tila Oy:lle. Talvisodan aikana Sairilan kartanossa toimi sotasairaala. Jatkosodan aikana vuonna 1942 kartano siirtyi Mikkelissä toimineen päämajan käyttöön. Maaliskuussa 1944 siitä tuli marsalkka C. G. E. Mannerheimin ja eräiden muiden korkeiden upseerien asunto.Marsalkka Mannerheimin asuminen Mikkelissä Mannerheimin jalanjäljillä -verkkonäyttely, Mikkelin kaupunginkirjasto - Etelä-Savon maakuntakirjasto. Viitattu 17.10.2020. Mannerheim asui siellä vuoden 1944 loppuun asti, ja hänen jälkeensä puolustusvoimien komentajaksi tullut kenraali Erik Heinrichs aina heinäkuuhun 1945 saakka. Mannerheim tapasi Sairilassa saksalaisen sotamarsalkka Wilhelm Keitelin elokuussa 1944. Huomattava osa Sairilan kartanon maista pakkolunastettiin vuonna 1940 pika-asutuslain nojalla perustettavia uusia maatiloja varten. Sodan jälkeen Suomen valtio pakkolunasti koko kartanon vuonna 1945 ja antoi pääosan viljelysmaista uudistilojen perustamiseen. Noin 12 hehtaarin alue päärakennuksen ympäriltä luovutettiin Sosiaaliministeriölle, joka piti siellä vuosina 1947–1961 naisten alkoholistihuoltolaa. Tyttöjen koulukoti aloitti toimintansa vuonna 1962. Nykyään Sairilan koulukoti on sekä tytöille että pojille. Siihen yhdistettiin vuonna 2014 Koivikon koulukoti. Oppilaspaikkoja on sen jälkeen ollut 35. ==Lähteet== Luokka:Suomen kartanot Luokka:Mikkelin rakennukset ja rakennelmat Luokka:Visulahti
Slovakian kielet

Slovakia on kielellisesti melko homogeeninen maa, jossa yhdellä kansallisella kielellä on vahva asema. == Slovakian kieli ja slovakialainen viittomakieli == Maan perustuslain mukaan Slovakian ainoa virallinen kieli on slovakki, joka on länsislaavilaisiin kieliin kuuluva kieli. Muiden kielten käytöstä voidaan säätää erillisillä laeilla.. Suhteessa tšekkiin slovakki on konservatiivisempi fonologialtaan, eikä siihen koskaan kehittynyt tšekille omaleimaista ř-äänneetä. Slovakialaista viittomakieltä käyttää noin 15 000 henkilöä. Se on hyvin lähellä romanialaista ja unkarilaista viittomakieliä. == Muut kielet == Slovakian lain mukaan mikä tahansa kieli voi saada virallisen vähemmistökielen aseman slovakin rinnalla kuntatasolla, jos sen puhujia on vähintään 15 % paikallisista. Slovakin lisäksi Slovakiassa puhutaan myös unkaria (12,63 % väestöstä). Vuonna 2009 Slovakian unkarilaisvähemmistön keskuudessa puhkesi protesteja, kun maan parlamentti käsitteli uutta kielilakia: sen mukaan kaikissa virallisissa yhteyksissä tulee käyttää slovakkia. Slovakiassa puhuttava romanikieli kuuluu Keski-Euroopan murteisiin, ja Slovakiassa esiintyy kaksi alamurretta: läntinen ja itäinen Slovakian romani. Tšekkoslovakian hajoamisen jälkeen Slovakia on tunnustanut romanit kansallisesksi vähemmistöksi, mutta kielellä ei ole tunnustettua asemaa kansallisella tasolla. Tšekin kielen asema Slovakiassa on monimutkaisempi: Tšekkoslovakian aikana tšekin ja slovakin katsottiin poliittisista syistä olevan yksi ja sama kieli, tšekkoslovakki, vaikka puhujat eivät täysin kyenneet ymmärtämään toisiaan. Toisaalta Slovakian länsiosissa, lähellä Tšekin rajaa, paikalliset murteet ovat melko lähellä tšekkiä. Nykyään Slovakian asukkaista 24,86 % sanoo puhuvansa tšekkiä, mikä tekee siitä maan toiseksi puhutuimman kielen. == Lähteet == *
ISO 9660

ISO 9660 on ISO-standardoitu tiedostojärjestelmä luettaville optisille levyille (CD-ROM). ISO 9660 tiedostojärjestelmässä useampitavuiset arvot ovat tallennettu kummassakin (little, big) tavujärjestyksessä joten sitä voidaan kutsua myös bi-endian tavujärjestykseksi. ISO 9660 on kehitystä High Sierra -tiedostojärjestelmästä (ECMA-119). Standardin mukaiset tiedostonimet ovat rajoittuneita kahteen tasoon: * ensimmäinen taso käyttää DOS-tyylisiä 8.3 nimiä (kahdeksan merkkiä nimelle, kolme merkkiä tiedostopäätteelle) * toinen taso tukee pitkiä tiedostonimiä Lisäksi on olemassa Rock Ridge Interchange Protocol ja Joliet-laajennuksia tiedostojärjestelmään erilaiselle metatiedolle, kuten POSIX-standardin mukaisille käyttäjäoikeuksille sekä Unicode-merkistölle. El Torito -laajennuksella CD-levyä voidaan käyttää tietokoneen käynnistämiseen (mm. live-CD). CD-ROM levykuvan tiedostoa kutsutaan usein ISO-imageksi tai ISO-levykuvaksi standardin mukaan. Myös myöhemmän Universal Disk Format (UDF) tiedostojärjestelmän levykuvaa kutsutaan usein samalla nimellä. == Historia == Vuonna 1985 useat teknologiayritykset kuten Apple, Sony ja Microsoft kokoontuivat High Sierra hotellissa Kaliforniassa sopiakseen yhteisestä tiedostorakenteesta. Ryhmä kehitti ehdotuksen, joka julkaistiin seuraavana vuonna. Ehdotus muodosti pohjan standardille, jonka Ecma International julkaisi. Ecma toimii yhteistyössä ISO:n kanssa ja julkaistusta versiosta kehitettiin ISO 9660, joka julkaistiin vuonna 1988. == Lähteet == Luokka:Tiedostojärjestelmät Luokka:ISO
Molly Maguires

Molly Maguires oli 1800-luvulla toiminut irlantilainen salaseura, jolla oli jäseniä Irlannissa, Liverpoolissa sekä Yhdysvaltojen itäosissa. Se teki Pennsylvanian hiilikaivosalueilla väkivaltaisia iskuja kaivosten omistajia vastaan. Useita Molly Maguiresin jäseniksi epäiltyjä hirtettiin Pennsylvaniassa 1870-luvun lopulla, kun heidät oli ensin tuomittu oikeudenkäynneissä, jotka olivat yksityisen kaivosyhtiön järjestämiä. Epäiltyjen pidätyksistä vastasivat yhtiön palkkaamat yksityiset vartijat. Pennsylvanian kuvernööri Milton Shapp armahti Mollyjen johtajaksi väitetyn John ”Black Jack” Kehoen tämän kuoleman jälkeen vuonna 1979. John Kehoen muistoksi perustetun säätiön mukaan Molly Maguiresin epäiltyjä jäseniä vastaan esitetyt syytteet olivat perusteettomia. John Kehoe myönsi kuuluneensa Ancient Order of Hiberniansiin, joka toimi laillisesti. Irlannin maaseudulla on eri aikoina toiminut Molly Maguiresin kaltaisia salaisia ryhmiä, joista tunnetaan nimeltä muun muassa Whiteboys ja Ribbonmen. Ryhmät pyrkivät puolustamaan vuokraviljelijöiden asemaa kaatamalla aitoja ja kyntämällä laidunmaiksi muutettuja peltoja öisin. Maanomistajia vastaan hyökättiin myös väkivaltaisesti. Toisinaan ryhmien jäsenet pukeutuivat valkoisiin naisten alushameisiin tai oljista tehtyihin asuihin ja kiersivät ovelta ovelle pyytämässä ruokaa tai rahaa samaan tapaan kuin joulun aikaan kiertävät mummers’ play -näyttelijät. Molly Maguiren nimi saattaa pohjautua tällaisen kansannäytelmän hahmoon. ==Lähteet== ==Aiheesta muualla== * John ”Jack” Kehoe Find a Grave Luokka:Pennsylvanian historia Luokka:Salaseurat
John C. Maxwell

John C. Maxwell (s. 20. helmikuuta 1947) on kansainvälisesti tunnettu yhdysvaltalainen kirjailija, puhuja ja pastori, joka on kirjoittanut useita kirjoja johtajuudesta. Maxwell on kirjoittanut yli kolmekymmentä kirjaa, joista monet ovat olleet myyntimenestyksiä. == Henkilöhistoria == Maxwell aloitti johtajauransa pastorina pienessä Ohiolaisessa kirkossa. Maxwell on kirjoittanut urallaan yli 100 kirjaa, jotka on käännetty 50 eri kielelle. Maxwell on kirjoittanut useita New York Timesin bestseller-kirjoja. Inc. Magazine nimitti Maxwellin maailman johtavakasi asiantuntijaksi vuonna 2014. Maxwell on opettanut oppejaan Fortune 500-yritysten johtajille, yliopistojen henkilökunnalle, opiskelijoille, kirkon jäsenille ja paikallishallinnon johtajille. == Teokset == Maxwellilta on ilmestynyt suomeksi kymmenen kirjaa. * * * * Johtajuusmuutos. Scanria, 2021. * * * * * * Testaa unelmasi. Scanria, 2015. == Lähteet == Luokka:Yhdysvaltalaiset kirjailijat Luokka:Motivaatiovalmentajat Luokka:Vuonna 1947 syntyneet Luokka:Elävät henkilöt
John Maxwell

John Maxwell -nimisiä henkilöitä ovat: * John Maxwell (1871–1906), yhdysvaltalainen golfaaja * John Maxwell (1879–1940), brittiläinen elokuvatuottaja * John Maxwell (s. 1951), australialainen ampumaurheilija * John C. Maxwell (s. 1947), yhdysvaltalainen kirjailija, puhuja ja pastori.
Tšekkoslovakin kieli

Tšekkoslovakin kieli (tšekiksi jazyk československý) oli sosiolingvistisistä syistä ensimmäisessä Tšekkoslovakian tasavallassa käytetty nimitys tšekin ja slovakin kielistä, jota käytettiin maassa vuosina 1920–1938. Kielen syntymiseen vaikutti ennen kaikkea se, että tšekkiläisten ja slovakialaisten katsottiin olevan kulttuurillisesti, historiallisesti, uskonnollisesti ja kielellisesti hyvin läheisiä. Kieli oli maan virallinen kieli, ja tšekin ja slovakin katsottiin olevan sen variantteja. Tšekkoslovakiaa opetettiin pakollisena aineena kouluissa, joissa opetuskieli oli jokin muu kuin tšekkoslovakia. Toisen maailmansodan jälkeen slovakin kielen puolestapuhujat nostivat esille slovakin kielen erilaisuuden. Tšekkoslovakian toisen tasavallan perustamisen jälkeen "tšekkoslovakin kielen" käsitteestä luovuttiin.. Vaikka tšekki ja slovakki ovat melko läheisiä sukulaiskieliä, tšekkoslovakin virallistaminen toimi vahvana taustatekijänä slovakin kielen tunnustamiseksi. == Lähteet == Luokka:Tšekkoslovakian historia Luokka:Sosiolingvistiikka Luokka:Slovakin kieli Luokka:Tšekin kieli
Aikamedia

Aikamedia Oy on vuonna 1912 perustettu suomalainen kristillinen mediatalo. Aikamedia toimii kustannustoiminnan, viestintä- ja teknologiapalveluiden, tilitoimistopalveluiden ja verkkokaupan alalla. Kirjakustannuksen toiminta yrityksessä alkoi vuonna 1926. Historiansa aikana Aikamedia on toiminut myös nimillä Ristin Voitto ry, RV-kirjat ja Aika Oy Kristilliset kirjat. Aikamedia julkaisee viittä kristillistä lehteä: Ristin Voitto, Hyvä Sanoma, Jees, Paimen Plus ja Kultalyhde. Tämän lisäksi Aikamedia julkaisee projekti- ja kampanjalehtiä. Kirjakustantajana Aikamedia julkaisee vuosittain noin 20–30 nimikettä. Tuotanto käsittää kaunokirjallisuutta, elämäkertoja, teologiaa, raamatunopetusta, evankelioivaa kirjallisuutta, yhteiskunnallisia ja historiallisia teoksia sekä sarjakuvia. Aikamedia vastaa helluntailiikkeen teologisen kirjallisuuden tuottamisesta. Suurin osa kustannetuista teoksista on kuitenkin sisällöltään yleiskristillistä. Aikamedia julkaisee myös musiikkia. Aikaisemmin yritys tuotti musiikkia Prisma-tuotemerkillä vuodesta 1967. Sittemmin yhtiö on luopunut omasta studiotuotannosta. Aikamedia on Kristilliset kustantajat ry:n jäsen. == Lähteet == Luokka:Suomalaiset kristilliset kirjankustantamot Luokka:Suomalaiset lehtitalot Luokka:Helluntaiherätys Suomessa
Radhika Apte

Radhika Apte (s. 7. syyskuuta 1985 Vellore, Tamil Nadu, Intia) on intialainen näyttelijä. Hän on näytellyt hindin, marathin, tamilin, telugun, bengalin, malajalamin ja englannin kielillä. Apte on ollut naimisissa brittiläisen muusikon Benedict Taylorin kanssa vuodesta 2012. == Filmografia == Vuosi Elokuva Rooli Kieli Muuta 2005 Vaah! Life Ho Toh Aisi! Anjali Hindi 2009 Antaheen Brinda Bengali Samaantar Rewa Marathi Gho Mala Asla Hava Savitri Marathi 2010 The Waiting Room Tina Hindi Rakta Charitra I Nandini Hindi/telugu Rakta Charitra II Nandini Hindi/telugu 2011 I Am Natasha Hindi Osassa Abhimanyu Shor in the City Sapna Hindi 2012 Dhoni Nalini Tamili/telugu Ha Bharat Maza Marathi Tukaram Aavli Marathi 2013 Rupkatha Noy Sananda Bengali All in All Azhagu Raja Meenakshi Tamili 2014 Pendulum Nandita Bengali Legend Jaidevin serkku Telugu Postcard Gulzar Marathi Vetri Selvan Sujatha Tamili Lai Bhaari Kavita Marathi 2015 Badlapur Kanchan (Koko) Hindi Haram Isha Malajalam Hunterrr Tripti Gokhale Hindi Lion Sarayu Telugu Manjhi – The Mountain Man Phaguniya Hindi Kaun Kitne Paani Mein Paro Hindi The Bright Day Rukmini Hindi X: Past Is Present Rija Hindi Osassa Biryani 2016 Parched Lajjo Hindi Phobia Mehak Deo Hindi Kabali Kumudhavalli Tamili 2017 Madly Archana Hindi Osassa Clean Shaven 2018 Pad Man Gayatri Hindi Lust Stories Kalindi Hindi Anurag Kashyapin osassa Andhadhun Sofie Hindi Baazaar Priya Rai Hindi 2019 Bombairiya Meghna Hindi Chithiram Pesuthadi 2 Durga Tamili The Wedding Guest Samira Englanti The Ashram Gayatri Englanti A Call to Spy Noor Inayat Khan Englanti 2020 Raat Akeli Hai Radha Hindi == Televisio == Vuosi Ohjelma Rooli Kieli Kanava 2015 Stories by Rabindranath Tagore Binodini Hindi Epic Channel 2018 Sacred Games Anjali Mathur Hindi Netflix Ghoul Nida Rahim Hindi/englanti Netflix 2021 OK Computer Laxmi Suri Hindi Disney+ Hotstar == Lähteet == == Aiheesta muualla == * * Luokka:Intialaiset näyttelijät Luokka:Vuonna 1985 syntyneet Luokka:Elävät henkilöt
Enclave

Enclave voi tarkoittaa seuraavia: * Enclave, tietotekniikassa suojattu ympäristö * Enclave vuoden 2002 videopeli * Enclave, Sonic Syndicaten single * The Enclave, levymerkki * The Enclave, vuoden 2002 elokuva * Buick Enclave, crossover-tyyppinen henkilöauto * Enclave, ryhmittymä Fallout-pelisarjassa * Enclave, ryhmittymä Marvel-sarjakuvissa == Katso myös == * enklaavi, maantieteellinen käsite
Enclave (tietotekniikka)

Enclave (suom. enklaavi) on tietotekniikassa suojattu tietoliikenneverkko, jonka kautta luottamuksellista tietoa käsitellään. Se on joukko järjestelmäresursseja samalla tietoturva-alueella, jotka jakavat yhden yhteisen ja jatkuvan turvarajan. Sovelluksien ja tiedon suojaamiseksi muodostetaan eriytetty muistialue, jota käytetään sovellusohjelman suorittamiseen luotetussa ympäristössä (, TEE). Toteutustekniikoita ovat muun muassa ARM TrustZone, AMD Secure Encrypted Virtualization ja Intel Software Guard Extensions. Amazon EC2-pilvipalvelussa on Nitro Enclave -ominaisuus. == Ongelmat == Intelin SGX-toteutuksesta on löydetty haavoittuvuuksia. Applen Macintosh-koneissa käytetystä T2-piiristä on löydetty haavoittuvuuksia, joilla koneen saa täyteen hallintaan. == Lähteet == Luokka:Tietotekniikka Luokka:Tietoturva
Károly Széchy

Károly Széchy (1848–1906) oli unkarilainen kirjailija ja kirjallisuushistorioitsija. Hän vuodesta 1885 unkarilaisen kirjallisuudenhistorian dosentti ja vuodesta 1890 professori Kolozsvárin ja vuodesta 1905 Budapestin yliopistossa. Hän julkaisi arvokkaita kirjailijaelämäkertoja (muun muassa Péter Vajda 1892, József Gvadányi 1894, Miklós Zrínyi 1896–1898, Márton Debreczeni 1903), tutkielmakokoelman Kisebb tanulmányok (1897), taidehistorialliset matkakuvauksensa Benyomások és emlékek ('Vaikutelmia ja muistoja', 1897) sekä runomuotoisen romaanin Szép Ilonka ('Kaunis Ilona', 1881).Széchy, Károly. Tietosanakirja osa 9. Tietosanakirja- osakeyhtiö 1917 == Lähteet == ==Aiheesta muualla== Luokka:Unkarilaiset kirjailijat Luokka:Vuonna 1848 syntyneet Luokka:Vuonna 1906 kuolleet
Károly Szász

Károly Szász (1829–1905) oli unkarilainen kirjailija ja protestanttinen pappi.Szász, Károly, Tietosanakirja osa 9. Tietosanakirja-osakeyhtiö 1917 Szász opiskeli aluksi matematiikkaa. Hän lähti vapaussodan viimeisissä vaiheissa maanpuolustusjoukkoihin ja kohosi luutnantiksi. Sodan jälkeen hän toimi eri paikoissa kymnaasinopettajana ja pappina, vuosina 1865–1868 valtiopäivämiehenä, vuodesta 1867 kirkollisasiainministeriössä osastoneuvoksena, vuodesta 1869 oppikoulujen ylitarkastajana, vuodesta 1876 ministerineuvoksena ja vuodesta 1884 Budapestissä Tonavan piirin piispana. Szász oli monipuolinen ja tuottelias kirjailija. Hänen kirjallisuushistoriallinen merkityksensä on etupäässä siinä, että hän käänsi unkariksi taidokkaasti ja runsaasti maailmankirjallisuuden merkittävimpiä tuotteita, muun muassa Nibelungenliedin, Danten Jumalaisen näytelmän kokonaisuudessaan, kahdeksan William Shakespearen draamaa, seitsemän Molièren komediaa, kaksi Victor Hugon näytelmää, Goethen ja Friedrich Schillerin lyyriset runot ja balladit sekä Richard Burnsin, Thomas Mooren, lordi Byronin, Alfred Tennysonin, Pierre-Jean de Bérangerin, Alphonse de Lamartinen, Heinrich Heinen ja muiden runoja. Omaa tuotantoaan hän julkaisi useita kokoelmia herkkiä ja muodoltaan kauniita lyyrillisiä runoja, näytelmiä, kuten Heródes, 1866, ja epiikkaa, joista viimeksi mainituista Salamon (1874) on varsin huomattava. Hänen monista estetiikan alan ja kirjallisuushistoriallisista julkaisuistaan on huomattavimpia A világirodalom nagy époszai (Maailmankirjallisuuden suuret eepokset, 1882). == Lähteet == ==Aiheesta muualla== Luokka:Unkarilaiset piispat Luokka:Unkarilaiset kirjailijat Luokka:Vuonna 1829 syntyneet Luokka:Vuonna 1905 kuolleet
Károly Szathmáry

Károly P. Szathmáry (1831–1891) oli unkarilainen kirjailija. Szathmáry kirjoitti muun muassa historiallisia romaaneja Miklós Jósikan tapaan, joskin menestys oli vähäisempi. Hän julkaisi teoksia myös estetiikan ja kirjallisuushistorian alalta sekä toimi lastensuojelun ja kasvatuksen hyväksi.Szathmáry, Károly. Tietosanakirja osa 9. Tietosanakirja-osakeyhtiö 1917 ==Teokset== * Sirály (1854) * Magyarhon fénykora (1857) * Bujdosók (1862) * Bethlen Gábor ifjusága (1866) * Tudósok harca (1882) == Lähteet == ==Aiheesta muualla== Luokka:Unkarilaiset kirjailijat Luokka:Vuonna 1831 syntyneet Luokka:Vuonna 1891 kuolleet
Mihály Szabolcska

Mihály (Michael) Szabolcska (30. syyskuuta 1861 Tiszakürt, Unkari, Itävallan keisarikunta – 31. lokakuuta 1930 Timișoara, RomaniaSzabolcska, Mihály, Österreichisches Biographisches Lexikon, viitattu 18.10.2020 ) oli unkarilainen protestanttinen pappi ja runoilija, jonka tunteikas, koruton ja periunkarilainen lyriikka saavutti aikoinaan suosiota.Szabolcska, Mihály. Tietosanakirja osa 9. Tietosanakirja-osakeyhtiö 1917 ==Teokset== * Költemények ('Runoelmia', 1891) * Hangulatok ('Tunnelmia', 1894) * Újabb versek ('Uudempia säkeitä', 1898) == Lähteet == ==Aiheesta muualla== Luokka:Unkarilaiset papit Luokka:Unkarilaiset runoilijat Luokka:Vuonna 1861 syntyneet Luokka:Vuonna 1930 kuolleet
Who Do You Trust?

Who Do You Trust? on yhdysvaltalaisen Papa Roach -rockyhtyeen kymmenes studioalbumi. Se julkaistiin 18. tammikuuta 2019. == Kappaleet == # # # # # # # # # # # # == Arvostelut == * Imperiumi: 7/10 * Inferno: * Soundi: [Levyarvio: Vain nostalgia-arvo kantaa – Papa Roachin kymmenennellä levyllä tarjoillaan iskulausepuuroa karkkimelodioilla Levyarvio: Vain nostalgia-arvo kantaa – Papa Roachin kymmenennellä levyllä tarjoillaan iskulausepuuroa karkkimelodioilla] Viitattu 28.9.2021. == Lähteet == Luokka:Papa Roachin albumit Luokka:Vuoden 2019 albumit
Teatteri Kvartetti

Teatteri Kvartetti ry on Nurmijärvellä toimiva teatteri, joka on perustettu 7. tammikuuta 2017. Perustajajäseniä ovat Tytti Hannila, Juha Lehtonen, Kirsi Mäkelä ja Kari Storckovius. Perustajajäsenet ovat toimineet teatterin alalla pitkään eri teatteriyhteisöjen puitteissa. Teatteri Kvartetilla on yhteistyösopimus Lepsämän kyläyhdistyksen kanssa ja se toimii Lepsämän Kylätalo Toukolassa. == Historiaa== Ensimmäiset Kvartetin perustajista ovat aloittaneet teatteriuransa jo -90 luvun alussa. Taustaa löytyy niin draamasta ja farsseista kuin musikaaleista ja oopperasta. Perustajajäsenet ovat olleet niin suurissa tuotannoissa kuin monologeissa ja kaikkea siltä väliltä. Teatteri Hyökyvuori on ollut yhteinen nimittäjä, jonka lavoilla kvartettilaiset ovat tutustuneet. Ensimmäinen yhteinen näytelmä oli Leena Airaksisen kirjoittama ja ohjaama Pelkkää petkutusta (2016). Se tehtiin vielä Hyökyvuoren nimissä ja esitettiin Espoossa Kivenlahden Kahvi-kaisassa. Toinen näytelmä oli jo omaa tuotantoa. Jouko Myllyoja ohjasi Ilkka Malmin ja Rami Saarijärven kirjoittaman Katsotaan kalenterista (2017). Se esitettiin vielä Kivenlahdessa. == Nurmijärvelle== 2018 Teatteri Kvartetti alkoi etsiä uutta tilaa ja sellainen löytyi sen kotikunnasta Nurmijärven Lepsämästä. Ensimmäinen Toukolassa tehty näytelmä oli maaliskuussa 2019 ensi-iltaan tullut Vaimoni on toista maata -farssi (Gilles Dyrek, ohjaus Jouko Myllyoja). Keväälle 2020 valmistui myös Jouko Myllyojan ohjaamana Florian Zellerin draama Isä (Meidän Isä). Pandemiarajoitukset siirsivät ensi-illan lokakuulle. == Kurssitoimintaa== 2020 käynnistyivät Teatteri Kvartetin kurssit. Elokuussa oli ensimmäinen, teatteritoiminnan budjetti- ja apurahatyöpaja, jossa vetäjänä ja luennoitsijana toimi Hinriikka Lindqvist Ruska Ensemblesta. Syyskuussa 2020 käynnistyi käsikirjoittamisen kurssi. Kirjailija Helen Partti toimii kurssin fasilitaattorina. Kurssin tuotoksena syntyy käsikirjoitus, jonka pohjalta toteutetaan näytelmä vuonna 2021. Käsikirjoituskurssi on osa Nurmijärven Seitsemän veljestä 150 -juhlavuoden ohjelmaa. Juhlavuoden teemana on lukutaidon ja lukuinnon kehittäminen, mihin kurssi istuu hienosti. Luokka:Suomen teatterit Luokka:Nurmijärven kulttuuri
Kyntäjä (lehti)

Kyntäjä oli vuosina 1935–1965 ilmestynyt maalaisliiton järjestölehti. Vuodesta 1947 sitä julkaisi Maaseudun Nuorten Liitto. Johannes Virolainen toimi lehden päätoimittajana vuosina 1947–1956 ja hänen jälkeensä Pekka Silvola vuoteen 1958. Urho Kekkonen kirjoitti pääministerivuosinaan Kyntäjään säännöllisesti, ja Ahti Karjalainen esiintyi lehdessä pakinoitsijana. Lehden levikki 1950-luvun puolessavälissä oli yli . Kyntäjän seuraajaksi perustettiin vuonna 1966 Nuoren Keskustan Liiton julkaisema Keskusta, joka ilmestyi vuoteen 2013 saakka.Keskusta Kansalliskirjasto.finna.fi. Viitattu 19.4.2023.Päiviö Tommila (päätoim.): Suomen lehdistön historia 10: Aikakauslehdistön historia, s. 237. Kustannuskiila, Kuopio 1992. ==Lähteet== ==Aiheesta muualla== * ”Radiomme ja huumori”, Urho Kekkosen kirjoitus Kyntäjässä 2/1953 Luokka:Ilmestymästä lakanneet suomalaiset aikakauslehdet Luokka:Suomen Keskustan lehdet
Vesa Varrela

Vesa Varrela (5. maaliskuuta 1957 Turku – 29. heinäkuuta 2021) oli suomalainen teollinen muotoilija. Hän oli koulutukseltaan taiteen maisteri ja työskenteli niin muotoilijana, lasitaiteilijana, kuvanveistäjänä, näyttelyarkkitehtina kuin kuraattorinakin. Varrelan monipuolinen ura kesti yli kolmenkymmentä vuotta: hän toimi suunnittelu-, näyttelyarkkitehtuuri- ja opetustehtävissä. Näyttelyarkkitehtina hän toimi lukuisissa näyttelyissä eri puolilla maailmaa. Hän myös visualisoi ja lavasti nykytanssia, suunnitteli kuoseja ja kankaita, tekstiilituotteita kotiin sekä keittiöön. Hän toimi myös Tiedekeskus Heurekan muotoilijana ja näyttelysuunnittelijana, Taideteollisen korkeakoulun lasitaiteen opettajana, Tampereen taiteen ja viestinnän oppilaitoksen rehtorina sekä Tampereen ammattikorkeakoulun yliopettajana ja koulutusjohtajana. Varrela koulutti taiteilijoita sekä muotoilijoita sekä suunnitteli koulutusta, mm. Taideteollisessa korkeakoulussa, Tampereen taiteen ja viestinnän oppilaitoksessa, Lahden muotoiluinstituutissa, Hämeen ammattikorkeakoulussa sekä luennoi omasta taiteestaan lukuisissa tapahtumissa, työpajoissa, yliopistoissa sekä korkeakouluissa ympäri maailmaa. Varrela toimi vuosina 2014–2016 Taiteen edistämiskeskuksen läänintaiteilijana Pirkanmaalla alanaan visuaalisten taiteiden — kuvataiteen, muotoilun, taideteollisuuden sekä prosenttitaiteen — edistäminen. Julkisten tilojen erilaisia tilausteoksia Varrela teki viitisentoista, osallistui taiteilijana Valtion taideteostoimikunnan kutsukilpailuun ja toimi asiantuntijana useissa hankkeissa, mm. tuomariston jäsenenä taideteoskilpailuissa, tontinluovutus- ja asuinalueiden taideohjelma-kilpailuissa — yhtenä viimeisistä töistä kutsuttuna asiantuntijana valmistelemassa Tampereen kaupungin julkisen taiteen periaatteet-ohjelmaa. Vuodesta 2017 hän oli Tampereen kaupungin julkisen taiteen ohjausryhmän sekä raitiotien taiteen asiantuntijaryhmän jäsen 2017-2020. Varrela järjesti yli 30 yksityisnäyttelyä ja osallistui 150 yhteisnäyttelyyn, ja hänen teoksiaan on lukuisissa kokoelmissa sekä useissa museoissa ja kokoelmissa niin Suomessa kuin ulkomailla. Vesa Varrela sai mm. Suomen Kulttuurirahaston vuosiapurahan, valtion 5-vuotisen taiteilija- apurahan, ja hänelle myönnettiin Suomen Valkoisen Ruusun ansioristi. Vuoden 2020 alusta alkaen Varrelalle myönnettiin valtion ylimääräinen taiteilijaeläke. Varrela oli mm. Modus ry:n ja Taiteilijat O ry:n perustajajäsen, hän toimi useissa muotoilun ja taiteen luottamustoimissa, hallitusjäsenenä ja järjestöjen puheenjohtajana: Tampereen taiteilijaseura, Taiko ry, Ornamo, Modus ry, Pirkanmaan taidetoimikunta sekä valtion arkkitehtuuri- ja muotoilutoimikunta 2017–2018. Syksyllä 2018 hän oli kutsuttuna kansainvälisen Stanislaw Libensky Award -kilpailun tuomariston puheenjohtajana Prahassa Tšekin tasavallassa. == Lähteet == == Aiheesta muualla == * 60 vuotta: Taiteilija ja muotoilija Vesa Varrela Himmeblau Luokka:Suomalaiset muotoilijat Luokka:Suomalaiset lasitaiteilijat Luokka:Suomalaiset kuvanveistäjät Luokka:Taidekuraattorit Luokka:Vuonna 1957 syntyneet Luokka:Vuonna 2021 kuolleet
Erkulla

Erkulla on eheä torppakokonaisuus Espoonkartanon kaupunginosassa läntisimmässä Espoossa noin kilometrin Loojärvestä itään. Se sijaitsee maisemallisesti tärkeällä paikalla Träskbyn viljelysalueen pohjoislaidalla Mankinjoen laaksossa. Erkullan paikalla oli torppa jo vuoden 1750 kartassa, se kuului Espoon kartanolle läheisten Tunfallin ja Norrkullan tavoin. Erkullan pitkänurkkaisen hirsisen torpparakennuksen päätyyn on merkitty vuosiluku 1800, jota pidetään sen rakennusvuotena. Taloa on tosin saatettu myös jatkaa myöhemmin. Talon vieressä on hirsinen luhtiaitta ja liiteri, jonka erikoisuutena ovat luonnonkivestä tehdyt päädyt. == Lähteet == * === Viitteet === Luokka:Espoon asuinrakennukset Luokka:Espoonkartano Luokka:Suomen 1800-luvulla rakennetut rakennukset ja rakennelmat
Punjon kartano

Punjon kartano () sijaitsee Nuuksiossa luoteisessa Espoossa Nuuksion Pitkäjärven itärannalla.Härö, s. 224 Punjon rälssiuudistila perustettiin 1775 ja se oli Espoon kartanon alainen lampuotitila vuoteen 1823. Tuolloin kruununvouti Gustav Ruth lunasti sen, ja siitä alkaen se on ollut säätyläisten omistuksessa. Nykyisen päärakennuksen edeltäjä oli arkkitehti Matti Finellin käsialaa vuodelta 1926. Punjoon kuuluu myös arkkitehti Oiva Kallion suunnittelema turvekattoinen hirsisauna vuodelta 1930 ja Laatokalta Jaakkimanvaaran saaristosta siirretty aitta. == Lähteet == * === Viitteet === Luokka:Espoon kartanot Luokka:Nuuksio
Lauluvuoritangara

Lauluvuoritangara (Cnemathraupis eximia) on tangaroihin kuuluva lintulaji. Lajia tavataan Etelä-Amerikasta. ==Koko ja ulkonäkö== Lauluvuoritangara voi kasvaa 20–22 cm pitkäksi. Sukupuolet muistuttavat toisiaan ulkonäöltään. Lauluvuoritangaran päälaki on sininen, ja muuten pää, kurkku ja rinta ovat väriltään mustat. Selkä ja siivet ovat oliivinvihret ja siipien olkapäät ovat siniset. Perä on alalajista riippuen vihreä tai sininen. Lajin vatsa on kirkkaan keltainen. ==Levinneisyys ja elinympäristö== Lauluvuoritangaran levinneisyysalue on laikuttainen ja ulottuu Venezuelasta Peruun. Lajin elinympäristöä ovat kosteat ja sammalia kasvavat vuoristometsät ja metsien reunamaat. Tyypillisimmin se liikkuu 2 700-3 800 metrin korkeudessa pareittain tai pieninä ryhminä. ==Lähteet== Luokka:Tangarat